text: বাংলাদেশের সম্ভাব্য একাদশ - barisal news and entertainment 24x7 - barisallive24.com
  জুন ০১ ২০১৭, ১১:০৯
  ওয়ার্ম আপ ম্যাচ শেষ। এবার মূল পর্বের লড়াই। আর উদ্বোধনী ম্যাচেই আজ স্বাগতিক ইংল্যান্ডের বিপক্ষে নামবে টাইগাররা। বৃহস্পতিবার বিকেল সাড়ে ৩টায় শুরু হবে ম্যাচটি। অনেক আশা নিয়ে যাওয়া মাশরাফিরা টুর্নামেনেটর কতদূর পর্যন্ত যেতে পারবেন তার একটা আঁচ আজই পাওয়া যাবে।
  যদিও ইংল্যান্ডে গিয়ে দুটি ওয়ার্ম আপ ম্যাচে হেরেছে টাইগাররা। এর মধ্যে পাকিস্তানের বিপক্ষে হারের পরও টাইগারদের দুর্দান্ত ব্যাটিং দেখে অনেকে আশার বীজ বুনেছিল। কিন্তু ভারতের বিপক্ষে ৮৪ রানে অলআউট হয়ে মূল পর্বে লড়াইয়ে নামার আগে বড় ধাক্কা খায় টাইগাররা। বড় মঞ্চে ইংলিশদের বিপক্ষে অবশ্য বাংলাদেশের সুখস্মৃতি রয়েছে। আর সেটা ধরে রাখতে পারলেও আজ আরও একটা ইংলিশ বধ দেখবে বিশ্ববাসী। তবে এজন্য শক্তিশালী একাদশ নিয়েই মাঠে নামতে হবে টাইগারদের।
  ইংল্যান্ডের বিপক্ষে বরাবরই ভালো পারফরমার রুবেল হোসেন। পাশাপাশি তার সাম্প্রতিক ফর্মও দারুণ। প্রস্তুতি ম্যাচেও দুর্দান্ত বোলিং করে
  সক্ষমতা কথা আগেই জানিয়ে রেখেছে এই গতিতারকা। তাই তিন পেসার নিয়ে নামলে মাশরাফি, মুস্তাফিজের সঙ্গে দেখা যাবে রুবেলকে। দলে বিশেষজ্ঞ স্পিনার হিসেবে খেলতে পারেন অলরাউন্ডার মেহেদি হাসান মিরাজ। প্রস্তুতি ম্যাচে উইকেট না পেলে তার বল খেলতে বেশ বেগ পেতে হয়েছে ব্যাটসম্যানদের। পাশাপাশি শেষ দিকে তার ব্যাটিংটাও যথেষ্ট কার্যকর।
  ব্যাটিংয়ে তিন নম্বর পশিজনটা নিয়ে লড়াই হবে সাব্বির রহমান ও ইমরুল কায়েসের মধ্যে। ফর্মে থাকলো বরাবরই একাদশের বাইরে থাকতে হয় ইমুরলকে। তবে সাব্বিরের বর্তমান ফর্ম কিছুটা খারাপ যাওয়ায় তিন নম্বরে ঢুকে যেতে পারেন এই ওপেনার।